Document ID: 32008R0127

32008R0127
L 040/5
SLUŽBENI LIST EUROPSKE UNIJE
13.02.2008.
UREDBA KOMISIJE (EZ) br. 127/2008
od 13. veljače 2008.
o upisu oznake u Registar zaštićenih oznaka izvornosti i zaštićenih oznaka zemljopisnog podrijetla (Oscypek (ZOI))
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno drugu rečenicu njezinog članka 7. stavka 5.,
budući da:
(1)
Na temelju članka 6. stavka 2. i članka 17. stavka 2. Uredbe (EZ) br. 510/2006, u Službenom listu Europske unije je objavljen zahtjev Poljske za upis oznake Oscypek (2).
(2)
Slovačka je na taj upis imala prigovor u skladu s člankom 7. stavkom 1. Uredbe (EZ) br. 510/2006 navodeći točke prigovora kako se spominju u njezinom članku 7. stavku 3. točkama (a), (b) i (c). Posebice, Slovačka je u svojem prigovoru navela da bi oznaka Oscypek potkopala oznaku Slovenský oštiepok, za koji je Slovačka Komisiji podnijela zahtjev za upis u smislu zaštićenog zemljopisnog podrijetla (3).
(3)
Pismom od 30. svibnja 2007. Komisija je pozvala dotične zemlje članice da počnu s postupkom savjetovanja.
(4)
Između Poljske i Slovačke je postignut sporazum koji je Komisiji priopćen pismom zaprimljenim 28. lipnja 2007.
(5)
Na temelju tog sporazuma Poljska i Slovačka priznaju da se oznake Oscypek i Slovenský oštiepok odnose na sireve koji se danas proizvode na drugačiji način, unatoč činjenici da dijele istu povijest i tradiciju. Prema Poljskoj i Slovačkoj, ključne razlike između dva sira (u odnosu na korištenu sirovinu, proizvodni postupak te fizikalne, kemijske i organoleptičke značajke) ne bi trebale zbunjivati potrošače. Poljska i Slovačka se slažu da su obje oznake, Oscypek i Slovenský oštiepok, legitimne, a Poljska naglašava da upis oznake Oscypek kao zaštićene oznake izvornosti neće potkopati pravo slovačkih proizvođača da oznaku oštiepok koriste ili samostalno ili uz ostale izraze.
(6)
Sporazum koji su zainteresirane stranke postigle ne zahtijeva izmjenu informacije objavljene u skladu s člankom 6. stavkom 2. Uredbe (EZ) br. 510/2006. Sukladno tome oznaka Oscypek trebala bi se upisati u skladu s člankom 7. stavkom 4. te Uredbe,
DONIJELA JE OVU UREDBU:
Članak 1.
Oznaka navedena u Prilogu ovoj Uredbi upisuje se u Registar.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 13. veljače 2008.

Labels: 3
18
17
6